पाकिस्तान: बलूचिस्तान की असेंबली के सामने आत्मघाती हमला, 6 की मौत | Pakistan: suicide blast near Balochistan Assembly, 6 people killed - Hindi Oneindia
पाकिस्तान: बलूचिस्तान की असेंबली के सामने आत्मघाती हमला, 6 की मौत
| Published: Tuesday, January 9, 2018, 23:52 [IST]
नई दिल्ली। पाकिस्तान के बलूचिस्तान प्रांत में असेंबली के सामने मंगलवार को एक आत्मघाती हमलावर ने खुद को बम से उड़ा दिया। इस आत्मघाती हमले में 4 पुलिसकर्मियों समेत 6 लोगों की मौत हो गई। यह आत्मघाती हमला बलूचिस्तान के मुख्यमंत्री के इस्तीफा देने के कुछ ही घंटों बाद हुआ है।
तहरीक-ए-तालिबान ने ली जिम्मेदारी
मिली जानकारी के मुताबिक आत्मघाती हमलावर बाइक पर सवार था। उसने बलूचिस्तान की असेंबली से लगभग 300 की दूरी पर हाई सिक्योरिटी एरिया में खड़ी एक ट्रक में अपनी बाइक लेकर भिड़ गया जिसके बाद जोर का धमाका हुआ। इस आत्मघाती हमले की जिम्मेदारी पाकिस्तान में प्रतिबंधित संगठन तहरीक-ए-तालिबान पाकिस्तान ने ली है।
18 से ज्यादा घायल
बलूचिस्तान के आईजी पुलिस, मोजाम अंसारी ने बताया कि इस हमले में चार पुलिसकर्मी और दो नागरिकों की जानें गई हैं। जबकि 18 से ज्यादा लोग घायल हुए हैं। घायलों में 7 पुलिस के जवान हैं। सभी घायलों को शहर के विभिन्न अस्पतलों में इलाज के लिए भर्ती कराया गया है। उन्होंने कहा, 'यह पूरी तरफ से साफ है कि यह एक आतंकी गतिविधि है।'
राजनीतिक अस्थिरता से गुजर रहा है बलूचिस्तान
बता दें कि आज पाकिस्‍तान के बलूचिस्‍तान राज्‍य के मुख्‍यमंत्री सनाउल्लाह जेहरी ने विधानसभा में अविश्‍वास प्रस्‍ताव पेश किए जाने से पहले ही पद से इस्‍तीफा दे दिया। बलूचिस्‍तान के राज्‍यपाल मोहम्‍मद खान अकजई ने उनके इस्‍तीफे को मंजूर भी कर लिया है। आपको बता दें कि कि विधानसभा में 14 विपक्षी सदस्‍यों ने जेहरी के खिलाफ अविश्‍वास प्रस्‍ताव पेश किया था। और रिपोर्ट के अनुसार वर्तमान मुख्‍यमंत्री को पद से हटाने के लिए 65 में से 33 सदस्‍यों की आवश्‍यक्‍ता होती है। इस्‍तीफा देने के बाद जेहरी ने अपने बयान में कहा कि मैं नहीं चाहता था कि मेरे चलते राज्‍य की राजनीति में समस्‍या आए।
pakistan balochistan suicide bomb blast पाकिस्तान बलूचिस्तान आत्मघाती हमला धमाका तहरीक ए तालिबान
Pakistan: suicide blast near Balochistan Assembly, 6 people killed
Story first published: Tuesday, January 9, 2018, 23:52 [IST]